
Referat

Cu privire la încheierea unui contract de colaborare pentru transmiterea evenimentelor culturale din cadrul Proiectului Timişoara Mica Vienă şi retransmisia 

Campionatului Mondial de Fotbal 2006

Cu ocazia Zilei Europei, în data de 9 mai a.c., Primăria Municipiului Timişoara a lansat proiectul cultural „Timişoara Mica Vienă”, care se desfăşoară pe parcursul mai multor luni, în perioada 9 mai - 16 septembrie 2006.

Datorită faptului că în acest an are loc Campionatul Mondial de Fotbal, iar gazda acestui eveniment este Germania, am primit o propunere din partea Consulatului German, a Clubului Economic German şi a Centrului Cultural German, de organiza în cadrul proiectului nostru evenimente culturale care să marcheze acest eveniment mondial, inclusiv transmiterea meciurilor Campionatului Mondial de Fotbal 2006.

În acest demers s-au alăturat S.C. RED ICE Srl,  S.C. Maxivision S.A. şi  S.C. UPC ROMANIA S.A., care au venit cu o soluţie tehnică de a transmite integral Campionatul mondial de fotbal pe un panou cu LED-uri care va fi montat în Piaţa Unirii, lângă scena amplasată de Primăria Municipiului Timişoara pentru Proiectul nostru cultural.

Transmiterea meciurilor de fotbal nu va afecta desfăşurarea proiectului cultural „Timişoara  Mica  Vienă”, ţinând cont de faptul ca la fiecare sfârşit de săptămână, în pauzele dintre meciuri, vor fi organizate concerte. După încheierea Campionatului mondial de fotbal, pe acest ecran vor putea fi transmise diverse evenimente care se vor desfăşura pe scenă, sau proiecţii de filme.

